Yin Fatang

Yin Fatang (1922–2025) var en kinesisk kommunistisk militær og politiker. I 1938 ble han med i Åttende rutearme og i Kinas kommunistiske parti. 

I 1951 deltok han ved inkorporeringen av Tibet i Folkerepublikken Kina og bodde deretter i regionen i tyve år og var en av et fåtall kinesiske funksjonærer der som lærte seg tibetansk.Tsering Shakya, The Dragon in the Land of Snows: A History of Modern Tibet since 1947 (New York: Penguin Compass, 2000), ss. 380-1. Han hadde nære bånd med Deng Xiaoping og Hu Yaobang.

I samband med reform- og åpningspolitikken ble han utpekt til partisekretær i Tibet. Yin gikk i bresjen for en liberalisering av politikken i Tibet, men på et møte med den regionale folkekongressen i mai 1984 angrep han Dalai Lama åpent og sa at han ikke var velkommen tilbake til Kina om han ikke erkjente sine feil.Tsering Shakya, s. 398f Dette signaliserte en skjerpelse av Beijings tibetpolitikk. Året etter ble Yin forfremmet til viktige stillinger i sentralregjeringen.

 Noter 

 Referanser 

 Eksterne lenker 
 Biografi på nettstedet Baidu Baike (kinesisk nettbasert encyklopedi)

Kategori:Kinesiske politikere
Kategori:Kinesiske offiserer
Kategori:Personer fra Tai'an
Kategori:Hundreåringer